open-index/open-wikipedia-markdown huggingface dataset:
Benny Moré

**Benny Moré** (født 24. august 1919 i Santa Isabel de las Lajas på Cuba, død 19. februar 1963 i Havanna) var en kubansk sanger. Han ble døpt som *Bartolomé Moré* men endret senere navnet til Benny Morè. Av tilhengerne fikk han tilnavnet «El Bárbaro del Ritmo» (rytmenes barbar) - og mange av dem regnet ham som Cubas beste sanger noensinne.

Til forskjell fra mange andre cubanske sangere som gjerne spesialiserte seg i én musikkform, mestret han de fleste stilarter i tradisjonell og nyere cubansk musikk, heriblant guaracha guajira, mambo, bolero, cha-cha-cha, afro, canción og guaguancó. 

## Liv og virke
### Bakgrunn
Han ble født og vokste opp i *Santa Isabel de las Lajas*, en innlandslandskommune noen få mil nord for Cienfuegos. Allerede i barndommen viste han stor musikalsk begavelse, men siden han kom fra en fattig, farget familie fikk han verken musikalsk eller annen utdannelse. Han lærte heller aldri noter, men mot slutten av sin karriere var det han som arrangerte de ulike musikkstykkene. 

### Veien mot toppen
På begynnelsen av 1930-tallet kjøpte han seg en akustisk gitar, opptrådte gratis på ulike restauranter i Havanna og livnærte seg på det han fikk i driks. På midten av 1930-tallet dro han til Mexico. Her fikk han seg jobb som sanger i et storband og opptrådte også i en meksikansk film. 

I 1940 dro han tilbake til Havanna, opptrådte i noen radioprogram og fikk fast jobb som vokalist i gruppen Cauto conjunto som ble ledet av Mozo Borgellá. I 1944 kom han i kontakt med Trio Matamoros og jobbet fast sammen med dem, trolig fram til høsten 1945 (eller 1947) da han hoppet av under en turne til Mexico. Da han kom tilbake til Cuba på slutten av 1950-tallet, var han en kjent sangstjerne i Mexico, Panama, Colombia, Brasil og Puerto Rico, men så godt som ukjent på Cuba. Han spilte inn noen singler og spilte sammen med et par forskjellige band mens populariteten hans økte. Det store gjennombruddet kom da han i 1954 etablerte sitt eget storband, Banda Gigante. Fram til sin død i 1963 ledet han storbandet, reiste rundt på Cuba og turnerte i en rekke land i Latin-Amerika.

### Sorti
Moré førte et rimelig hardt liv med mange kvinner og store mengder alkohol, og døde av skrumplever i 1963, bare 43 år gammel. 

Hvert år i september arrangeres det en festival i Cienfuegos til hans minne.

## Referanser


## Litteratur
* Amín E. Naser: *Beny Moré,* La Habana, Ediciones Unión, 1985.
* Bladimir Zamora, sel. y pról.: *Beny Moré: Bella ilusión. Cancionero,* La Habana, 1992.
* John Radanovich: *Wildman of Rhythm: the Life and Music of Beny Moré,* University Press of Florida, Gainesville, FL, 2009. En inglés.

## Eksterne lenker
* 
* 
*
Batista

**Batista** har flere meninger:

* Fulgencio Batista – Tidl. president og de facto leder av Cuba
* Dave Batista – Fribryter
Bryllupsdag

**Bryllupsdag** er dagen man inngår ekteskap, eller åremålsdagen som feires eller markeres etter hvor lenge man har vært gift. Graden av feiring preger betegnelsen, slik at gull- er bedre enn papirbryllup.

## Liste over betegnelser for bryllupsdager

*1 år: Papirbryllup
*2 år: Bomullsbryllup
*3 år: Lærbryllup
*4 år: Blomster/Linbryllup
*5 år: Trebryllup
*6 år: Sukkerbryllup
*7 år: Ullbryllup
*8 år: Bronsebryllup
*9 år: Pil/Keramikkbryllup
*10 år: Tinnbryllup
*11 år: Stålbryllup
*12 år: Silkebryllup
*13 år: Blonde/Kniplingbryllup
*14 år: Elfenbensbryllup
*15 år: Krystallbryllup
*20 år: Porselenbryllup
*25 år: Sølvbryllup
*30 år: Perlebryllup
*35 år: Korallbryllup
*40 år: Rubinbryllup
*45 år: Safirbryllup
*50 år: Gullbryllup
*55 år: Smaragdbryllup
*60 år: Diamantbryllup
*65 år: Kronjuvelbryllup
*70 år: Jernbryllup
*75 år: Atombryllup
*80 år: Platinabryllup
*90 år: Granittbryllup

## Se også
* Bryllup

## Referanser


## Eksterne kilder
* Bryllupsdagen.no
Ferdinand VI av Spania

**Ferdinand VI** (født 23. september 1713, død 10. august 1759) var konge av Spania fra  1746 og frem til sin død. Han var sønn av Filip V og Maria Louisa av Savoia.

## Referanser
Sverre Sollie

**Sverre Sollie** (1910–1989) var møbelsnekker i NSB, og senere kunstner. 

Solli utdannet seg til møbelsnekker, men alt fra guttedagene hadde han vært interessert i å lage bilder av tre. Han ble antatt i NSB 19. august 1936. I NSB begynte han å lage bilder i intarsia, og selv om det var vanskelig å arbeide med denne teknikken under andre verdenskrig, utviklet han teknikken så langt at han fikk antatt et bilde på en utstilling i Trondheim i 1946.  

I 1952 sendte hovedstyret i NSB ham på studietur til Danmark. Han dro også på studiereiser til Sverige og Italia. Noen av bildene hans er bygget opp av 40 til 50 ulike tresorter. Per 1963 var han fremdeles ansatt i NSB. 

## Noen utsmykninger
* Trondheim stasjon 1953 med et bilde på 3,5 x 4 meter
* Drammen stasjon 1955 Bildet inneholdt scener fra jernbanen i Drammen - togdrift, stasjon, bro, verksted - og hang i mange år på «Velferdssalen» på NSB Verkstedet Sundland i Drammen. Bildet var laget slik at spor som gikk ut av bildet i nedre rammekant virket å peke mot den som betraktet bildet uansett hvor i rommet vedkommende befant seg.
* Bergen stasjon med et bilde på 2,7 x 9 meter
* Asker stasjon 1960
* Bodø stasjon 1962
* Storstuggu Røros hotell 1962 (per 2022)

## Referanser
Arathorn II

**Arathorn II**, sønn av Arador av Valandils hus, er en fiktiv karakter fra J.R.R. Tolkiens fiktive verden Midgard. Han var den femtende Høvdingen av Dúnedain.

Som sine forfedre før han, var han blitt oppfostret av Elrond i Kløvendal mens hans far Arador holdt til i villmarken. Arathorn ba om Gilraens hånd i en svært ung alder. Og selv om hennes far, Dírhael, satte seg imot dette giftermålet til å begynne med, fordi han forutså at Arathorn kom til å få et kort liv, men hans kone Ivorwen fikk overtalt han til å gå med på giftet likevel. De giftet seg i 2929, og i 2931 fikk de sønnen Aragorn.

Arathorn ble Høvding av Nordens Dúnedain i år 2930 T.T., da hans far ble fanget av troll. Han styrte i bare tre år, fram til 2933, da han selv ble drept av en pil mens han jaktet på orker. Arathorn II ble ikke mer enn 60 år gammel (noe som er svært lit for en av Dúnedain). Han ble etterfulgt av sin sønn, Aragorn II, som da ennå bare var et spedbarn, som også var kjent som Elessar Telcontar, og som tok opp igjen Gondors krone.

## Referanser
Guajira

**Guajira** (uttales: góa_hira) er en cubansk musikkstil som kan spores tilbake til 1700-tallet, og som har sine musikalske røtter i kvegområdene på Sentral-Cuba, dvs. først og fremst provinsene Matanzas, Villa Clara, Sancti Spíritus, Ciego de Avila og Camagüey. Av denne grunnen omtales ofte musikkstilen som cubansk countrymusikk. Sammenlignet med musikkstiler som for eksempel conga, rumba og merengue som har tydelig afrikansk opphav, sies røttene til *guajira* å være forankret i spansk musikk fra Andalucía i det 16. århundre. 

## Besetning
Besetningen i *guajira* bestod tradisjonelt av lutt (idag: akustisk gitar) og rytmeinstrumentene claves (to trestykker av et hardt treslag) og güiro (ofte kalt «banan» blant norske musikere) og/eller bongotrommer. Calves og güiro håndteres som regel av vokalisten. Vanligvis 3 til 5 musikere inklusive vokalisten. 

Tekstene i *guajira* synes noen ganger å være viktigere enn rytmene, og *guajira* blir derfor ofte foretrukket av låtskrivere med poetiske ambisjoner. Stilen er imidlertid lite bundet og det å improvisere regnes for å være et viktig trekk ved musikkstilen.

## Noen eksempler
* «El Carretero» på platen «Buena Vista Social Club», World Circuit, produsert av Ry Cooder 
* «Al Vaivén de Mi Carreta» på platen «Ñico Saquito – Good-bye Mr Cat», World Circuit
* «A Orillas del Cauto» på platen «Ñico Saquito – Good-bye Mr Cat», World Circuit
Intarsia

**Intarsia** er en håndverksteknikk og en kunstform hvor man legger 1 millimeter tynne finérark fra ulike typer tre sammen for å skape mønster på et møbel. Det kan også brukes til å lage frittstående bilder. Ved å skjære gjennom parvise lag (minst 2) med ulik finér får man de innvendige og utvendige bitene som så legges sammen fra annenhvert lag.  Dette medfører at man alltid får minst 2 ulike «bilder», det ene motsatt av det andre hva gjelder farge og/eller tresort. Disse bildene av sammenlagt finér fineres ned på underlaget på faglig måte av snekkeren.

Marketeri/Marquetry (markering) heter den tilsvarende teknikken som brukes til å felle metall eller perlemor inn i tre, og ved tremosaikk. 

Parquetry heter teknikken hvor det kun brukes langsgående finér. Men også her brukes tremosaikk og dekorbånd. Jf. dagens parkettgulv.

En spesialist på intarsia kalles dekupør. Intarsia kan også utføres av en ebenist (kunstsnekker), eller en møbelsnekker. 

Teknikkene er svært gamle og stammer fra Orienten og Egypt og de har vært mye brukt i møbler i de ulike stilperiodene i Europa fra og med barokken.

* Røroskunstneren Sverre Sollie brukte intarsia på flere utsmykninger av norske jernbanestasjoner.
* Christopher Severin Knag i Bergen var en møbelsnekker som drev mye med intarsia på sine møbler.

## Referanser


## Litteratur
* Roberts, Judy Gale; *Intarsia – artistry in wood, Intarsia artistry : 12 projects for every occasion *. Fox Chapel Publishing Co. , East Petersburg, Pa. 2000   ISBN 1-56523-096-5 (h.)
* Threadgold, Lawrence (edited by David Arscott); *Beginning picture marquetry *. Guild of Master Craftsman Publications, Lewes, East Sussex  2002 ISBN 1-86108-234-7

## Eksterne lenker
* 
* Gamle teknikker på Høgskolen i Oslo
* En intarsiasnekker i Nittedal
* Intarsia - oppslagsverket oVe, artikkel av Ine Merete Baadsvik, Bergen Byarkiv.
Foulsham

**Foulsham** er en landsby og verdslig sogn i distriktet Broadland i grevskapet Norfolk i England. Landsbyen ligger 31,5 km sørvest for byen Cromer, 28,5 km nordvest for Norwich, 15,1 km nord-nordøst for East Dereham og 192 km nordøst for London. Den nærmeste jernbanestasjonen er i Sheringham for selskapet Bittern Line som går mellom Sheringham, Cromer og Norwich. Den nærmeste flyplassen er Norwich internasjonale lufthavn. I henhold til folketellingen i 2011 har sognet og landsbyen en befolkning på 860 innbyggere.

## Historie
Landsbyens navn er avledet fra *sham* (som i *home*, «hjem») og *foul* i betydning «fugl». Foulsham ble omtalt *[[Domesday Book]]* for 1085.

Under den andre verdenskrig var basen RAF Foulsham vertskap for No. 100 Group RAF, en spesialenhet under RAF Bomber Command som drev elektronisk krigføring. 

Stedet fikk en del oppmerksomhet i 1990-årene for sin overdådige julebelysning. Dette førte til så mange besøkende at det ble kaos på veien, og lysene måtte fjernes. 

## Referanser


## Eksterne lenker
Sildajazz

**Haugesund International Jazz Festival (Sildajazz)** er en årlig jazzfestival i Haugesund i Rogaland som ble startet i 1987 med fire band, og har siden vokst til å involvere rundt 70 band og bortimot 400 norske og utenlandske musikere fordelt på mer enn 200 arrangementer.

Festivalen arrangeres av stiftelsen Sildajazzen og mottar støtte fra Haugesund kommune, Rogaland fylkeskommune og Norsk kulturråd.

Under festivalen tildeles en norsk jazzmusiker eller -gruppe Sildajazzprisen.

## Referanser


## Eksterne lenker
*
Den midtatlantiske ryggen

**Den midtatlantiske ryggen** er en undersjøisk fjellkjede (midthavsrygg) som går midt gjennom Atlanterhavet, fra Nordishavet til Sørishavet. Den omfatter den vulkanske midtsonen i en riftdal som oppstod da Afrika og Sør-Amerika drev fra hverandre for 100–200 millioner år siden.

Ryggen ble til for rundt 55 millioner år siden og vokser fortsatt, slik at Amerika og Afrika/Europa fjerner seg fra hverandre. Vulkanaktivitet langs fjellkjeden har skapt Jan Mayen, Island, Asorene og Penedos de São Pedro e São Paulo nord for ekvator og Ascension, Tristan da Cunha, Gough Island og Bouvetøya sør for ekvator.

## Oppdagelse

Furen under Atlanterhavet ble første gang dedusert av amerikaneren Matthew Fontaine Maury i 1850 og ble oppdaget i løpet av den vitenskapelige Challengerekspedisjonen i 1872. En gruppe forskere ombord, ledet av Charles Wyville Thomson, oppdaget en stor forhøyning i midten av Atlanterhavet mens de undersøkte det framtidige området for en transatlantisk telegrafkabel. Eksistensen av slik rygg ble bekreftet med sonar i 1925.

I løpet av 1950-tallet ble bunnen av jordens hav kartlagt av Bruce Heezen, Maurice Ewing, Marie Tharp og andre som avslørte at Den midtatlantiske ryggen hadde en merkelige batymetri av daler og høyder, med dens sentrale dal som seismologisk aktiv og et episentrum av mange jordskjelv. Ewing og Heezen avdekket at ryggen var en del av en 40&nbsp;000 km lang i hovedsakelig kontinuerlig verdensomspennende fjellryggsystem, noe som førte til teorien om at havbunnen spredde seg og en generell aksept av Alfred Wegeners teori om kontinentaldrift.

## Øyer som ligger langs Den midtatlantiske rygg
Øyene, fra nord til sør, med sin høyeste topp og beliggenhet:

**Nordlige halvkule (Nordatlantiske rygg)**:
#Jan Mayen (Beerenberg, 2277&nbsp;m ), i Atlanterhavet
#Island (Hvannadalshnúkur i Vatnajökull, 2109,6&nbsp;m ), som ryggen løper gjennom.
#Asorene (Ponta do Pico eller Pico Alto, på Pico Island, 2351&nbsp;m, (på )
#Bermuda (Town Hill, på Main Island, 76&nbsp;m () (Bermuda ble dannet på ryggen, men ligger nå vest for den)
#Saint Peter and Paul Rocks (Southwest Rock, 22,5&nbsp;m, )
**Sørlige halvkule (Søratlantiske rygg)**:
#Ascension (The Peak, Green Mountain, 859&nbsp;m, )
#Tristan da Cunha (Queen Mary's Peak, 2062&nbsp;m, )
#Gough Island (Edinburgh Peak, 909&nbsp;m, )
#Bouvetøya (Olavtoppen, 780&nbsp;m, )

## Referanser


## Eksterne lenker
*
Ingolf Arnarsson

**Ingolf Arnarson** (norrønt *Ingólfr Arnarson*), fra den lille bygda Rivedal i Sunnfjord i Sogn og Fjordane, regnes som den første norrøne bosetteren på Island.

Nordmannen Ingolf var ikke den første fra Norden som besøkte og bodde på Island. *[[Landnåmaboka]]* hevder at den første norrøne mann som satte sine bein på Island, var en nordmann fra Agder ved navn Naddodd, men som kun ble på øya en kort tid, og da han dro tilbake til Norge kalte han øya for «Snølandet» (*Snæland*). En tid etter kom en svenske, Gard Svavarsson, en gang rundt 860 da en storm blåste skipet hans så langt nord at han nådde den østlige kysten av Island. 

Ingolf bosatte seg sør for Reykjavík, i henhold til *[[Íslendingabok]]*, i 874. Det markerte begynnelsen på Landnåmstiden som varte til rundt 930, en periode hvor et stort antall norrøne menn og kvinner (også fra Irland) bosatte seg på Island.

I henhold til sagaen kastet Ingolf ættestolpene over bord da han nådde den ubebodde øya, og på det sted hvor de ble skyllet i land av bølgene bestemte han seg for å bo, noe som markerte den første permanente bosetningen på Island.
	
## Referanser

## Eksterne lenker
*
Joey Jordison

**Joey Jordison** (født **Nathan Jonas Jordison**; 26. april 1975, død 26. juli 2021), også omtalt med sitt artistnavn **#1**, var en amerikansk trommeslager og gitarist fra Des Moines i Iowa, best kjent som trommeslager i nu metal-bandet Slipknot.

Frem til hans død spilte han trommer i nu-metal bandet VIMIC og i blackened death metal-bandet Sinsaenum. Han spilte også gitar i bandet Murderdolls. I tillegg spilte han trommer i bandet Korn i perioden 19. april til 19. september 2007 da den egentlige trommeslageren David Silveria hadde skadet hånden. Han har også spilt for det norske black metal-bandet Satyricon på en turne i USA, sent i 2004, da bandets trommeslager Frost (Kjetil Haraldstad) ikke kunne spille. Den 29. februar 2012 spilte han trommer for bandet System of a Down.

## Referanser


## Eksterne lenker
* 
* 
*
Konsistoriet mai 1706

**Konsistoriet mai 1706** var det andre konsistorium hvor pave Klemens XI kreerte kardinaler. Det ble holdt 17. mai 1706 i Vatikanet.

Det ble kreert 20 kardinaler, hvilket brakte det totale antall kreert av Klemens XI til 21.

## Referanser


## Kilder
* Clement XI (1700-1721) &ndash; ''The Cardinals of the Holy Roman Church'', besøkt 18. november 2015
Luigi’s Mansion

er et eventyrspill utviklet og utgitt av Nintendo til Nintendo GameCube. Det ble utgitt i Japan 14. september 2001, i Nord-Amerika 18. november 2001 og i Europa 3. mai 2002. Spillet var en lanseringstittel for GameCube, den første store Nintendo-konsollen med en lanseringstittel uten Mario i hovedrollen.

Spillet foregår i et hjemsøkt herskapshus hvor Luigi leter etter sin bror Mario. For å hjelpe Luigi på sin søken har en gammel professor ved navn Elvin Gadd utstyrt ham med «Poltergust 3000», en støvsuger brukt for å fange spøkelser, og en «Game Boy Horror», et apparat brukt for å kommunisere med Gadd.

*Luigi's Mansion* ble relativt godt mottatt av spillanmeldere, til tross kritikk for den korte lengden av spillet. Det har solgt over 2,5 millioner kopier, og er det femte bestselgende spillet til Nintendo GameCube. Det var også ett av de første spillene som ble gitt ut på nytt som en Player's Choice-tittel. Spillet fikk en oppfølger, *[[Luigi's Mansion 2]]*, i 2013 til Nintendo 3DS. En utgave av det originale *Luigi's Mansion* blir også utgitt til Nintendo 3DS i oktober 2018.

Spillet ble utgitt på nytt via Nintendo sin digitale tjeneste *Nintendo Classics* for Nintendo Switch 2 30. oktober 2025.

## Handling
Luigi har vunnet et herskapshus i et lotteri. Mario stikker i forveien for å se huset, men når Luigi ankommer huset er Mario borte. Luigi blir angrepet av et spøkelse, men blir reddet av Professor E. Gadd som er utstyrt med en støvsuger kalt «Poltergust 3000». Etter Luigi og Gadd har snakket sammen, blir de enige om at Luigi tar ansvaret for å redde Mario. Professor E. Gadd overrekker Luigi Poltergust 3000, som Luigi må bruke til å suge opp forskjellige spøkelser og en rekke Boo.

## Mottakelse

## Referanser

## Eksterne lenker
*
Marie Munk

**Marie Munk** (født 4. juli 1885 i Berlin, død 17. januar 1978 i Cambridge, Massachusetts, USA) var en tysk jurist, og Tysklands første kvinnelige dommer.

## Liv og virke
Marie Munk tilhørte en juristfamilie av jødisk opprinnelse. Etter den høyere skolen ble hun tatt  på Helene Langes lærerinneseminarium, og fra 1907 studerte hun jus, filosofi, psykologi og logikk i Berlin, Freiburg im Breisgau, Bonn og Heidelberg.  I 1911 tok hun den juridiske doktorgrad med en avhandling om § 123 i Bürgerliches Gesetzbuch.

Ettersom dengang bare menn kunne bli dommere og advokater begynte Munk å arbeide som assistent ved et advokatkontor og som juridisk rådgiver for kvinner. Under første verdenskrig arbeidet hun for Røde Kors, for sosialkontoret i Berlin og for den nasjonale kvinnetjenesten.

Etter at kvinner fikk anledning til å ta de juridiske statseksamina i 1919 tok hun disse, og ble sekretær for den føderale justisministeren. Som første kvinne i Tyskland noensinne ble hun i 1924 utnevnt til dommer, først ved amtsretten i Berlin-Charlottenburg og fra 1930 ved landretten i Berlins kammerrett.

I 1920 var Marie Munk en av grunnleggerne av Deutscher Juristinnenverein, som hun var nestleder for fra 1923 til 1933. Fra 1930 til 1933 var hun dessuten president for *Deutscher Verein berufstätiger Frauen* og medlem av *International Federation of Business and Professional Women*.

Marie Munk regnes som en av de viktigste familierettsjuristene i Tyskland på 1920-tallet. 

I 1933 ble hun avskjediget fra justistjenesten fordi hun var jødisk. Hun besøkte USA flere ganger, og arbeidet for ungdomshjem og i ungdomsfengsler. I 1936 forlot hun Tyskland for godt og slo seg ned i USA.

Etter å ha blitt amerikansk statsborger ble hun i 1943 gjesteprofessor og i 1953 professor ved Harvard University. Hun arbeidet også som advokat.

I 1945 utgav hun selvbiografien *Reminiscences of a Pioneer Woman Judge in Pre-Hitler-Germany*.

## Utvalgte verker
* *Die widerrechtliche Drohung des § 123 BGB* (diss.) (1911)
* *Vorschläge zur Umgestaltung des Rechts der Ehescheidung und der elterlichen Gewalt nebst Gesetzentwurf* (1923) 
* *Die Umgestaltung des ehelichen Güterrechts* (1923)
* *Reminiscences of a Pioneer Woman Judge in Pre-Hitler-Germany* 1945. 

## Referanser


## Litteratur
* *Deutsche Biographische Enzyklopädie*  Band 7 (1998)
* *Deutscher Juristinnenbund e.V.: Juristinnen in Deutschland*, Baden-Baden 1998
* Horst Göppinger: *Juristen jüdischer Abstammung im "Dritten Reich"*, München 1990

## Eksterne lenker
*
University of Warwick

**University of Warwick** er et universitet i England, stiftet i 1965. Det ligger fem km sørvest for Coventry, altså ikke i Warwick slik navnet antyder, men i grevskapet Warwickshire.

## Rangeringer
University of Warwick ble rangert som nummer 7 av 126 britiske universiteter på Complete University Guides liste for 2016 og som nummer 6 av 119 britiske universiteter på *[[The Guardian]]s* 2016-liste.

THE World University Rankings 2014-2015 plasserte universitetet som det 103. av de 500 beste universitetene i verden. I QS World University Rankings for 2014 rangerte universitetet som nummer 61 og i Academic Ranking of World Universities (Shanghai-rankingen) for 2014 på plass 151-200 av verdens universiteter.

## Referanser


## Eksterne lenker
* 
Offisielt nettsted for University of Warwick
Thomasine Lie

**Thomasine Henriette Lie** (1833–1907) giftet seg med sin fetter Jonas Lie i 1860 og påvirket hans forfatterskap gjennom hele livet.

Thomasine Lie var datter av prokurator Michael Strøm Lie og Ingeborg Birgitte Møinichen, og grandtante til maleren Jonas Lie (1880–1940). Hun vokste opp i Dahlmanngården i Øvrebyen på Kongsvinger. Hun var søsteren Erika (gift Nissen) sin første pianolærerinne.

Hun var medstifter av Norsk Kvinnesaksforening i 1884.

## Liv
Thomasine Lie fødte 5 barn på Kongsvinger. Tre av dem, Asta, Michael og Mons, vokste opp. I 1868 flytter hele familien til Kristiania. Thomasine og Jonas Lie får to til barn, Erik Lie i 1869 og Elisabeth Lie i 1876. I perioder bodde hele familien utenfor Norge. I 1871 fikk Jonas Lie statsstøtte, og hele familien flyttet til Roma. I 1878 flyttet familien videre til Tyskland, der bosatte de seg først i Stuttgart, deretter i Dresden og til slutt i Berchtesgaden i Bayern. I 1882 flyttet hele familien videre til Paris, delvis fordi sønnen, Mons ønsket å utdanne seg til fiolinist.

## Referanser


## Eksterne lenker
* 
*
Steve Bennett

**Stephen Graham Bennett** (født 17. januar 1961 i Farnborough i Kent) er en engelsk tidligere fotballdommer som blant annet dømte i FA Premier League. Bennett fungerte som fotballdommer fra 1984 til 2010, og siden 1995 dømte han i de forskjellige engelske ligaene. Noen år før dette var han assistentdommer (linjemann). Siden 1999 dømte han i Premier League. I 2001 ble han oppnevnt som FIFA-dommer. 
Utenom å dømme fotball er Bennett lærer. Han dømmer for Orpington i Kent.

I 2005 dømte han Ligacupfinalen mellom Chelsea og Liverpool.

Han dømte FA-cupfinalen mellom Chelsea og Manchester United på nye Wembley Stadium 19. mai 2007. Han var assistentdommer i 1995 og 4. dommer i 2001.

Bennett har dømt 254 kamper i Premier League. I juli 2010 ble det offentliggjort at både Steve Bennett og meddommer Mike Riley hadde valgt å legge opp som fotballdommere og starte karriere som dommertrenere for fremtidige talenter.

## [[Premier League 2009/10]]

## [[Premier League 2008/09]]

## Premier League 2007/08

## Premier League 2006/07

## [[Premier League 2005/06]]

## Premier League-karriere

## Referanser


## Eksterne lenker
* 
* Steve Bennetts profil på Professional Game Match Officials (PGMOL) offisielle side
Mark Clattenburg

**Mark Clattenburg** (født 13. mars 1975) er en engelsk fotballdommer. Han dømmer for Birtley og har vært FIFA-dommer siden 2006. Clattenburg var den yngste dommeren i Premier League 2006/07. Han dømte sin første kamp i Premier League 21. august 2004. Clattenburg er Newcastle-supporter og dømmer derfor ikke kamper som involverer Newcastle.

Clattenburg har flere ganger vært involvert i kontroversielle episoder i Premier League. I 2004 dømte han Manchester United mot Tottenham, hvor han og assistentdommeren overså, i siste sekund av andre omgang, at ballen var en meter over mållinja og Tottenham ble snytt for et klart mål.

I 2007 dømte han Merseysidederbyet mellom Everton FC og Liverpool. Clattenburg idømte Liverpool to straffespark, et soleklart og et mer diskutabelt. Everton fikk to spillere utvist og burde fått minst ett straffespark. I tillegg mener flere, blant andre tidligere toppdommer Graham Poll, at Liverpools tomålsscorer Dirk Kuyt skulle hatt rødt kort etter en tofotstakling i knehøyde, men Clattenburg gav gult kort. Clattenburg ble suspendert for å dømme kamper helga etter.

I august 2008 ble Clattenburg utestengt fra dømming i åtte måneder på grunn av problemer med gjeld.

Han har dømt 132 kamper i Premier League.

## [[Premier League 2010/11]]

## [[Premier League 2009/10]]

## [[Premier League 2008/09]]

## [[FA Premier League 2007/08]]

## [[Premier League 2006/07]]

## [[FA Premier League 2005-06]]

## [[FA Premier League 2004-05]]

## Premier League-karriere

## Referanser


## Eksterne lenker
* 
* Mark Clattenburgs profil på Professional Game Match Officials (PGMOL) offisielle side
Liste over episoder av Weeds

En liste over episoder av amerikanske Showtimes TV-serie ***[[Weeds]]***.

## Oversikt

## 1. sesong (2005)

## 2. sesong (2006)

## Referanser


## Eksterne lenker
* Weeds Episodeguide
Arve Solstad

**Arve Solstad** (født 15. november 1935 i Orkdal, død 3. juni 2016) var en norsk pressemann. Han var  sjefredaktør i *[[Dagbladet]]* i perioden 1973–1989, og professor II ved Institutt for medier og kommunikasjon ved Universitetet i Oslo (UiO) fra 1994.

Solstad tok Examen artium på Orkdal landsgymnas i 1955 og tok magistergraden i statsvitenskap ved Universitetet i Oslo i 1964 på avhandlingen *Republikanerne i 1905*. Han var hjelpelærer i statsvitenskap (blant annet politisk sosiologi) ved Universitetet i Oslo fra 1965 til 1969. I 1960–1961 var han formann i Studenttinget og studerte året etter ved Universitetet i Lund.

Solstad var sjefredaktør i *Dagbladet* fra 1973 til 1989 og politisk redaktør fra 1990 til 1995. I Solstads redaktørtid gikk Dagbladet over til tabloidformat i 1983 og kuttet partipolitiske bånd til Venstre. I hans redaktørtid ble den politiske journalistikken fornyet ved at avisen i større grad begynte å analysere det politiske spillet i stedet for å kun referere politikernes utspill.

Han var også leder i Norsk Pressehistorisk Forening 1993-2003 og leder av Oslo Redaktørforening. Solstad ble tildelt Narvesenprisen i 1969 (forløperen til den store journalistprisen) og Fritt Ords honnørpris for året 2000. 
__NOTOC__
## Utmerkelser
* Narvesenprisen 1968
* Fritt Ords honnør 2000

## Litteratur
* Christopher Hals Gylseth: *Storoksen. Arve Solstad og Dagbladet* Aschehoug 2011 ISBN 9788203212413

## Referanser


## Eksterne lenker
* Arve Solstad - intervju i Dagbladet 17. oktober 2011
* Bore-aktuelt Arve Solstad 80 år
St. Georg (Hamburg)

**St. Georg** er en bydel distriktet Mitte i Hamburg. Bydelen har sitt navn fra grunnleggelsen av leprasykehuset grunnlagt på stedet i 1194, opprinnelig oppkalt etter St. Jürgen (senere St. Georg), vernehelgen for de spedalske.

## Geografi
Bydelen St. Georg begrenses i nordvest av Aussenalster. Denne delen av området inneholder en blanding av offentlige bygninger og mindre, for det meste eldre bolighus. I vest markerer jernbanen og Hamburg Hauptbahnhof grensen mot bydelen Hamburg-Altstadt. I sør og sørøst danner jernbanesporet til Leipzigbanen med få unntak grensen mot bydelene Münzviertel og Borgfelde. Den nordlige grensen mot bydelen Hohenfelde, dannes av sykehusanlegget til St. Georg-hospitalet.

I St. Georg finner man morsomt krimskrams fra forskjellige deler av verden i en rekke butikker, samt restauranter som tilbyr både eksotiske og hjemmehørende retter. Innvandrerandelen på 40 % er relativt høyt for Hamburg.

## Kultur
I St. Georg finnes kulturinstitusjoner som teatret (*Deutsches Schauspielhaus*) og Hamburg museum for kunst og industri (*Museum für Kunst und Gewerbe*), et av de mest populære statlige museer i Hamburg. I bydelen finnes Hamburgs største moské. Lohmülenpark tilbyr mulighet for rekreasjon.

## Samferdsel og næringsliv
Som følge av gunstig beliggenhet har flere internasjonale konserner sine hovedkvarterer i bydelen. Bydelen er lett å nå med S-Bahn-, U-bahn- og buss, i tillegg til jernbanestasjonen i nærheten. Bydelen er et meget trafikkert område, og bydelens urbane preg går på bekostning av grønne områder. 

Algemeine Krankenhaus St. Georg, Hamburgs eldste sykehus, sysselsetter mer enn 1800 personer. 
## Referanser
Løe

**Løe** er en bygning til lagring av høy eller annet tørrfor til husdyr, og for lagring av korn før det blir tresket. Fra gammelt av var det mange løer på en gård, hver med sitt formål. I dag kan begrepet løe brukes om et rom til å lagre for i en større driftsbygning, og det kan brukes som navn på hele bygningen. 

Å lø betyr å stable (opp), f.eks ved, stein, stråfôr eller korn.

## Kornløer, forløer og uteløer
I det førindustrielle jordbruket hadde gården mange hus, og det kunne være mange løer i et tun og på en gård. Den store løa i gårdstunet var først og fremst for å lagre kornnekene fram til treskinga. *Kornløa* kunne den også kalles. Bare i den grad det var plass ble denne løa også brukt til å lagre for. Det var som regel egne *forløer* – noen plassert i tunet, andre var *[[uteløe]]r* og plassert vidt omkring i gårdens utmark, på setra, i skogen eller på fjellet. I tunet kunne det være spesielle løer for høy hestene skulle ha i våronna. 

Det er i dag vanlig å forveksle betegnelsen løe med låve. Låven var opprinnelig et rom i løa, der kornet ble tresket. I nyere tid har både løa og låven blitt rom i gårdens store driftbygning, og denne bygningen kan kalles både uthus, løe, låve eller fjøs.

## Nye typer husdyrfor
Bruken av tørrhøy har minsket i norsk landbruk de siste 50 år. Etter krigen ble det etterhvert vanlig med *ensilering*, dvs. nedlegging av utørket høy blandet med silosyre i et rørformet loddrettstående bygg som kalles en *[[silo]]*. 

Etter ca. 1990 er siloene avløst av *[[rundballe]]ne * som består av nyslått gras (høy) som rulles i plast sammen med silosyren. Rullen tettes og lagres ute til senere bruk.

Silo og rundballer reduserte behovet for løer til lagring av for til et minimum i dagens jordbruk. Behov for kornløa til lagring av kornnek før tresking forsvant med skurtreskeren.

## Løa i nordisk kulturlandskap
Norge er et land der tilnærmet alt husdyrhold var basert på innsamling av vinterfor og inneforing av dyra. Derfor var lagerrom til for en nødvendighet, og løene ble en dominerende bygningstype i det norske kulturlandskapet. Det gjaldt både de små forløene og de store driftsbygningene. 

Løe og låve finnes i mange ulike varianter med hensyn til arkitektur og konstruksjonsteknikk overalt hvor korndyrking og/eller husdyrhold dominerer i jordbruket.

## Store og små løer og låver fra mange land

Bilde:Tabia_Zovo_5.JPG|Laftet utløe Veneto i Nord-Italia .
Bilde: Swedish barn.JPG|Låve ved Barnarp i Sverige
Bilde: Wooden barn in Bartoszówka, Poland.jpg|Gammel låve med stråtak i Polen 
Bilde: BarnPennMar08.jpg|Låve i Pennsylvania, USA 
Bilde: Pastoral-barn.jpg|Låve i jordbrukslandskap i Michigan, USA.


## Referanser

## Litteratur
Kristofer Visted og Hilmar Stigum: *Vår gamle bondekultur*. 
J.W.Cappelens forlag. Oslo 1971. Bind I s. 134 - . Digital bok i Bokhylla.no

## Eksterne lenker
*
Martin Atkinson

**Martin Atkinson** (født 1971) er en engelsk fotballdommer som tilhører blant UEFAs dommere. Han har dømt siden 1986. I 2003 ble han tatt opp på lista over nasjonale dommere, og fra 2005 har han dømt i Premier League. Hans første kamp i Premier League var mellom Manchester City og Birmingham City i sesongen 2004/05.

13. august 2006 dømte Atkinson FA Community Shield-kampen mellom Liverpool og Chelsea hvor Liverpool vant 2&ndash;1.

Siden 2006 har Atkinson vært FIFA-dommer. Høsten 2008 dømte han sin første Mesterligakamp mellom BATE Borisov og Juventus, som endte 2&ndash;2.

Han har dømt 144 kamper i Premier League.

## [[Premier League 2010/11]]

## [[Premier League 2009/10]]

## [[Premier League 2008/09]]

## [[Premier League 2007/08]]

## [[Premier League 2006/07]]

## [[FA Premier League 2005-06]]

## [[FA Premier League 2004-05]]

## Premier League-karriere

## Referanser


## Eksterne lenker

Martin Atkinsons profil på Professional Game Match Officials (PGMOL) offisielle side
Mike Dean

**Michael Leslie Dean** (født 2. juni 1968) er en engelsk fotballdommer i FA Premier League. Han dømmer for Heswall, Wirral. 

Dean skulle egentlig ha dømt FA-cup-finalen mellom Liverpool og West Ham i 2006, men fikk ikke lov fordi han bodde for nær Merseyside (hvor Liverpool ligger). Alan Wiley dømte finalen i stedet. Wiley dømte også Ligacupfinalen dette året.

Mike Dean har dømt playoff-finalen i The Championship en gang. Det var i 2006 da Watford og Leeds møttes. Watford vant kampen og rykka opp til Premier League. Tre år etter, 25. mai 2009, skal han igjen dømme playoff-finalen. Lagene som møtes er Burnley og Sheffield United.

Og i 2004 dømte han FA Community Shield-kampen mellom Arsenal og Manchester United hvor Arsenal vant 3&ndash;1.

17. mai 2008 dømte Dean FA-cupfinalen mellom Cardiff og Portsmouth på Wembley. Assistentdommerne i denne kampen var Martin Yerby og Trevor Massey. Chris Foy var fjerdedommer.

Dean har dømt 504 kamper i Premier League per 21. mars 2020.

## [[Premier League 2009/10]]

## [[Premier League 2008/09]]

## [[Premier League 2007/08]]

## [[Premier League 2006/07]]

## [[FA Premier League 2005-06]]

## Premier League-karriere

## Eksterne lenker
* Mike Deans profil på Professional Game Match Officials (PGMOL) offisielle side
Den katolske kirkes rolle i å forårsake, behandle og forebygge krisene i presteskapet

***Den katolske kirkes rolle i å forårsake, behandle og forebygge krisene i presteskapet***, 
(eng: *The Role of the Church in the Causation, Treatment and Prevention of the Crisis in the Priesthood*, Franciscan Press, 1972) er en rapport som ble oversendt biskopsynoden i Roma i 1971 av Conrad Baars, en nederlandskfødt psykiater fra Minnesota og var basert på en studie av 1500 prester.

I rapporten heter det at opplæringen som det katolske presteskapet tilbys på presteseminarene ikke gir dem tilstrekkelig trening som kan forberede dem på et livsverk i sølibat. De fleste geistlige hadde «psykoseksuelle» problemer som fikk utløp i alkoholmisbruk og både heteroseksuell og homoseksuell aktiviteter.  Rapporten anbefalte spesifikke korrektive strakstiltak, men den ble ikke fulgt opp med noen gjennomføringer ifølge funn og anbefalinger. Rapporten ble publisert på Franciscan Herald Press i 1972 og ventes å bli utgitt på nytt igjen i 2006 av St. Paul's/Alba House som del av en essaysamling om presteskap og religiøst liv.

Andre funn i rapporten: 
# Praktisk talt alle av de undersøkte prestene led av moderate til alvorlig neurotiske frustrasjoner. 
# Mindre enn 15 % av prestene i Europa og Nord-Amerika hadde en fullstendig følelsesmessig utvikling.
#Blant de øvrige 85 % hadde 20&ndash;25 % «alvorlige psykiatriske problemer» som kom til uttrykk i alkoholproblemer, mens 60&ndash;70 % var  følelsesmessig underutviklet i en mindre alvorlig grad. 

Selv om rapporten peker på nødvendighet av strakstiltak, og en av de mest aktive i synoden den gang var Karol Wojtyła senere mest kjent som pave Johannes Paul II, så kom det ingen tiltak basert på anbefalingene. 

## Eksterne lenker
* Uautorisert fotokopi av rapporten, pdf
Stall

:*For stallhastighet, også kalt steilehastighet, i aerodynamikk, se «[[steiling]]».*

**Stall** er et bosted for hester. På norske gårder var stallen vanligvis et avskjermet område i fjøsdelen av en låve, fordi folk sjelden hadde mange nok hester til å gi dem et eget hus. Da posten gikk med rytter til hest, fantes såkalte postbønder som hadde plikt til å holde hestebytte for landeveisfarende. Hesteholdet ble dermed mere omfattende, samt at man ofte kunne tilby losji og mat.

I stallen kan hestene enten stå i et spiltau eller i en boks.

Ordet *stall* brukes også som benevnelse for et stutteri (hesteoppdrett) eller en rideskole.

## Referanser


## Litteratur
*
Brendan Smyth

**Brendan Smyth** (født 1927, død 1997) var en romersk-katolsk prest fra Nord-Irland som er mest kjent for å ha utnyttet sin posisjon i Den katolske kirke til å komme i kontakt med mindreårige som han begikk overgrep mot. Han var medlem av norbertineordenen. 

Arrestasjonen av Smyth ledet til et sammenbrudd av den irske koalisjonsregjeringen i 1994, da en inkompetent behandling av en utleveringsanmodning fra det nordirske politiet førte til en ytterligere forsinkelse på flere måneder for rettssaken mot Smyth. Et prisbelønt fjernsynsprogram «Counterpoint» på Ulster Television (UTV) av journalisten Chris Moore, tok for seg skandalen og anklaget ledelsen av nobertinerne og erkebiskopen av Armagh for å ha feilhåndtert saken og anklaget nobertinerne for å holde tilbake opplysninger om Smyth sine lenge pågående barnemishandlinger, noe som medvirket til at Smyth kunne fortsette sine overgrep i over førti år. Fjernsynsprogrammet ble også fulgt opp med en bokutgivelse. 

Smyth ble dømt for å ha forgrepet seg på totalt 143 ofre. Da han døde i fengsel i 1997 holdt norbertinerne begravelsen en tidlig morgen og dekket over graven med betong for å hindre vandalisme. I kjølvannet av skandalen er det observert at oppslutningen om de katolske messer i Irland sank fra 68 % til 48 % på mindre enn et tiår. Mange mennesker kobler denne nedgangen, i det minste delvis, til avsløringene rundt Brendan Smyth.

Den 27. oktober 2005 lyktes et Smyths ofre i å fjerne tiltaleformen «ærverdig» fra gravsteinen hans..

## Referanser


## Litteratur
* Chris Moore, *Betrayal of Trust: The Father Brendan Smyth Affair and the Catholic Church* (Marino, 1995) ISBN 1-86023-027-X

## Se også
* Seksuelle overgrep innenfor den katolske kirke
* Ferns-undersøkelsen
Fëanors sønner

I J.R.R. Tolkiens fiktive verden Midgard, var **Fëanors sønner**, de syv sønnene av den Noldoske alvefyrsten Fëanor, den største av noldoenes prinser, som ledet deres folk fra Valinor for å danne kongeriker i den nordøstre Beleriand:

*Maedhros den høye, som styrte over *Maedhros grensemark*, fra sitt hovedsete i Himring åsen. 
*Maglor den mektige sanger, som styrte over Maglorgapet 
*Celegorm den fagre, som styrte over Himlad med sin bror Curufin 
*Caranthir den dystre, som styrte over Thargelion 
*Curufin den kraftfulle, som styrte over Himlad med Celegorm 
*Amrod og Amras 

De reiste sammen med sin far og ledet Noldoene fra Valinor til Beleriand i forfølgelsen av Morgoth, dom hadde stjålet Fëanors største skatter og arbeid, Silmarillene, og hadde drept Fëanors far Finwë. Siden Fëanor døde i et av de tidlige slagene, var det hans sønner som var den pågående makten bak de følgende krigene mot Morgoth. Deres heltemot var stort og de var mektige ledere og fiender av Morgoth, men på grunn av Fëanors ed (som de også hadde sverget) ble deres handlinger også omgjort til det onde.

Bare en av dem overlevde det første tidevervet. P.g.a. edens natur – at de ikke skulle la *noe* andre ha Silmarillene, noe som opprinnelig var ment som Morgoth, men som ble til at heller ikke andre alver eller valaene kunne ha dem – var deres døde ikke en følge av slagene mot Morgoth, men heller i desperate forsøk (drevet av eden) på å ta tilbake silmarillene fra andre alver. De eneste tre som ikke ble drept på denne måten var Amras, som ble drept ved et uhell da hans far beordre at Teleriskipene skulle brennes, Maedhros, som drepte seg selv på slutten av det første tidevervet, og Maglor, som den eneste av Fëanors sønner overlevde, men som siden vandret trist og alene langs Midgards kyster.
Emulsjon

**Emulsjon** er en blanding av to væsker som ikke er fullstendig løselige med hverandre. Den ene væsken er fordelt som dråper i den andre væsken. 

## Stabilitet
Med unntak av mikroemulsjoner er emulsjoner ikke termodynamisk stabile. Det vil si at de to væskene over tid vil separeres til to distinkte faser. Tilstedeværelsen av en stabilisator kan imidlertid gjøre at emulsjonen er stabil over lang tid. Emulsjonen er da kinetisk stabil. 

En stabilisator befinner seg på grenseflaten mellom de to væskene. Stabilisatoren hindrer to dråper å koalesere (smelte sammen) med hverandre når de kolliderer. Dermed tar det lenger tid før alle dråpene er smeltet sammen til en fase.

## Emulgator
En emulgator reduserer energien som kreves for å lage en emulsjon. Dette skjer fordi emulgatoren er overflateaktiv og reduserer grenseflatespenningen mellom de to væskene. Emulgatorens oppgave er også å fungere som stabilisator (se ovenfor).

## Vann og olje

Vann og olje er to væsker som aldri vil blande seg. Tilsettes en emulgator til disse væskene når de er samlet, vil de holde sammen ved at den væsken det er mindre av, vil fordele seg som dråper i den andre. Dette kan bare skje hvis emulgatoren inneholder en polar og en upolar del. Den polare delen (f.eks. OH-gruppe eller oksygenatom) i emulgatormolekylene vil da trekke mot de polare vannmolekylene, mens den upolare delen (hydrokarbonkjede i organiske molekyler) vil trekke mot de upolare oljemolekylene. 
F.eks. kan etanol brukes som emulgator for en blanding av vann og olje.

## Bruksområder
Emulsjon brukes på mange områder. 
* Mat – i matlaging inngår ulike emulgatorer, i svært mange produkter. Vanlige emulgatorer er melk, egg, kasein. 
* Kosmetikk – i kremer og kosmetiske produkter.
* Foto – i lysfølsomme sjikt på fotografiske filmer.
* Maling – i malingsprodukter, som den gamle maleteknikken tempera.
* Legemidler – oppløsninger, suspensjoner, kremer med mer.

## Se også
* Suspensjon (kjemi)
Val d’Orcia

**Val d'Orcia** er et område i Siena (Toscana, Italia). Området ble laget som en sammenslutning av kommunene Pienza, Radicofani, Castiglione d'Orcia, San Quirico d'Orcia, og Montalcino med formål å ta vare på naturen,  kulturlandskapet og områdets kunstneriske arv. Området ble i 2004 satt på UNESCOs liste over verdensarven.

Området omfatter både kalkområder hvor lite kan gro og områder med rikelig vekstgrunnlag. Det omfatter vindistriktet Montalcino hvor Brunello di Montalcino, en av Italias mest kjente viner, kommer fra. Oliven er et annet viktig produkt. Navnet Val d'Orcia er registrert som et varemerke. *Pecorino* ost, vin, olivenolje, honning og safran selges idag under dette varemerket.

## Eksterne lenker
* 
* Parco della Val d'Orcia (engelsk)
* UNESCOs evalueringsrapport (engelsk og fransk) (pdf)
* '''Val d'Orcia''' (engelsk)
Cardolan

**Cardolan** er et fiktivt land fra J.R.R. Tolkiens verden Midgard.
Cardolan var et av Dúnedains riker som ble til etter Arnors fall. Etter kong Eärendur døde delte hans sønner Arnor inn i tre nye kongeriker: Arthedain, Rhudaur og Cardolan.

Cardolans grenser gikk ved elva Baranduin (Brennvina) i vest og elva Mitheithel (Rimila) i øst og elva Gwathló (Gråflåma) i øst og i sør. Den nordre grensen var den Store østaveien, men Cardolan gjorde også krav på Blåsteråsene, som var under Arthedains kontroll, for blant dem var den gamle befestningen Amon Sûl (Blåstertopp) med dens verdifulle palantír. Med den samme grunne gjorde også de andre to rikene krav på stedet. Denne krangelen fortsatte helt til Rhudaur ble en vasall for Angmar etter at linjen av Dúnedains konger gikk tapt der.

Da kongeriket Angmar dukket opp i det nordre Eriador, ble Cardolan den viktigste allierte for Arthedain. De måtte slåss både mot Angmars og Rhudaurs sammenslåtte styrker. Det viste seg snart at Cardolan ikke kunne stå imot Angmars styrker, og i de siste årene holdt folkene der seg samlet rundt hovedområdet, Tyrn Gorthad (Dyssehaugene). Dette stedet ble uholdbar etter at Angmar sendte onde ånder for å bo i dyssene (Haugvetter). Arthedain kunne ikke sende stor hjelp, siden det selv var under angrep. Rundt år 1409 T.T. ble Cardolan ødelagt, og dets tidligere innbyggere aksepterte Kongen av Arthedain som sin herre. Arthedain klarte å ta igjen landet for en kort stund, men få folk ønsket å bo der på grunn av Haugvettene, og derfor ble Cardolan ikke bebodd på ny på mange lange århundrer.

Etter Arnors endelige fall, og etter at Angmar ble slått i slaget ved Fornost, ble Cardolan et ubebodd område helt til det nordre kongeriket nok en gang ble bygget opp under kong Elessar på slutten av det tredje tideverv.

Navnet Cardolan later til å være en dialekt av Sindarin for ***Rød Ås Land***.
Ski- og Fotballklubben Ajaks

**Ski- og Fotballklubben Ajaks** er et idrettslag på Kleiva i Sortland kommune i Nordland. Klubbens hovedidretter er som navnet tilsier ski og fotball, i tillegg til andre trimtilbud. Klubben har egen lysløype ved Kleiva, og klubben disponerer fotballbane, idrettshall og svømmehall på landbruksskolen på Kleiva. SFK Ajaks ble stiftet 26. oktober 1969 som en videreføring av tidligere Sørbygda Idrettslag.

## Fotball
SFK Ajaks hadde sist seniorlag i fotball for menn i 2000. Da klubben hadde seniorlag på nivå 5 og 4, spilte klubben hjemmekampene på fotballbanen på landbruksskolen på Kleiva (grusbane), Folkvang på Steira og Sortland idrettspark. Herrelagets beste sesong var 1991, da laget ble nummer 2 i 3. divisjon (nivå 4), etter Sortland IL. Klubben har nå flere lag i aldersbestemte klasser i fotball.

Draktfargen til SFK Ajaks er helhvitt.

## Referanser


## Eksterne lenker
*
Moderparti

Et **moderparti** er i politisk terminologi det partiet som for eksempel et ungdomsparti eller en kvinneorganisasjon støtter. Betegnelsen er allikevel mest brukt om forholdet et ungdomsparti har til det politiske partiet det støtter. 
Arbeidernes ungdomsfylking(AUF) har for eksempel Arbeiderpartiet som moderparti, men er likefullt en selvstendig organisasjon. 

## Forholdet mellom moderparti og ungdomsparti

Forholdet mellom ungdomsparti og moderparti reguleres gjennom vedtektene til en eller begge organisasjoner, og involverer ofte representasjonsrett i moderpartieiets valgte organer og besluttende møter (f.eks års- og landsmøter) og i prosesser rundt nominasjon eller programskaping. Med unntak av Fremskrittspartiets Ungdom(FpU) er norske ungdomsorganisasjoner helt selvstendige organisasjoner som samarbeider med sitt moderprati, men som vedtar egen politikk helt uten formell innblanding fra moderpartiet. Unge Venstre slår for eksempel fast i sine vedtekter at det er en "selvstendig organisasjon som samarbeider med Venstre"
Floke Vilgerdsson

**Floke Vilgerdsson** (norrønt *Flóki Vilgerðarson*), også kjent som «Ravn-Floke» (*Hrafna-Flóki*), var en av de aller første nordboere som fant Island, som da var en ubebodd øy mellom Norge og Grønland. Hans reise er dokumentert i *[[Landnåmabok]]*.

Floke satte seil for finne Gardarsholm (*Garðarshólmi*) og tok med seg tre ravner til hjelp for å finne vegen. Derav hans kallenavn Ravn-Floke. Med seg på reisen hadde Floke blant en bonde ved navn Torolf (*Þórólfur*) og to menn ved navn Herjolf og Faxe (*Herjólfur* og *Faxi*). I nærheten av Færøyene satte han fri ravnene. Den første ravnen fløy tilbake til skipet, den andre fløy opp i luften og deretter tilbake til skipet, men den tredje fløy foran skipet. Denne ravnen fulgte de til Island.

Etter å ha seilt vest forbi Reykjanes kom de til en stor bukt. Faxe sa da: «Det ser ut som det er et stort land vi har oppdaget her.» Siden da har denne bukta blitt kalt for Faxafjord (*Faxaflói*). Floke satte opp vinterleir ved Bardastrand (*Barðaströnd*). Våren var ganske kald og Floke dro opp til toppen av et fjell. Fra der kunne han se en stor dal som var full av is. Det synet fikk ham til å kalle landet for Island, noe det har hett siden.

Da Floke og andre menn dro tilbake til Norge ble de utspurt om det nye landet. Floke mente at det var verdiløst. Herjof mente at landet hadde både gode og dårlige verdier. Torolf mente at smøret var smurt på hvert eneste strå på det landet de hadde funnet. Torolf ble siden kalt for Torolf Smør på grunn av den uttalelsen.
Calenardhon

I J.R.R. Tolkiens fiktive verden Midgard er **Calenardhon** navnet på det landet som siden ble kjent som Rohan.

Calenardhon var en region med sletter og rullende åser i den nordre delen av det gamle Gondor, og det var aldri tett befolket i de tidligere delene av det tredje tideverv på grunn av dets avsidesliggende plassering. Da Gondor ble styrt av riksforstander Cirion, ble Gondor møtt av en serie med angrep av Balchoth, og Calenardhon ble overtatt. Cirion sendte ut budbærere for å be om hjelp til Gondors gamle allierte, deriblant folket Éothéod, for at de skulle hjelpe Gondor i forsvaret av landet.
Eorl Unge, lederen for Éothéod, svarte på denne kallelsen, og han red med noen av sitt folk for å hjelpe Gondor i slaget ved Celebrants mark. Som takk for hjelpen ga Cirion hele Calenardhon øst for elva Jarna til Éothéod.

Etter at Éothéod bosatte seg i Calenardhon ble landet kjent som Rohan eller Riddermarken, og Éothéod ble kjent som Rohirrim.